बहुपिण्ड तंत्र
परस्पर जुड़े हुए कई दृढ़ पिण्डों और/या नम्य पिण्डों (flexible bodies) की गतिक व्यवहार का अध्ययन बहुपिण्ड तंत्र (Multibody system) के रूप में किया जाता है। इस प्रकार के तन्त्र में प्रत्येक पिण्ड का स्थानिक विस्थापन (translational displacement) या कोणीय विस्थापन बड़ा हो सकता है। आजकल, 'बहुपिण्ड तंत्र' इंजीनियरी के अनेकों क्षेत्रों से जुड़ा हुआ है जिनमें रोबोटिक्स और वाहन गतिकी का नाम उल्लेखनीय है। कम्प्यूटर प्रोग्रामों की सहायता से आजकल ऐसे बहुपिण्ड तंत्रों का सिमुलेशन किया जा सकता है जिनमें हजारों पिण्ड आपस में जुड़े हुए हों। इस प्रकार इनकी डिजाइन का इष्टतमीकरण करने में सुविधा हो गयी है।